b'\n_START_ARTICLE_\nZakumi (maskota)\n_START_PARAGRAPH_\nZakumi, uradna maskota Svetovnega prvenstva v nogometu 2010, * 16. junij 1994._NEWLINE_Zakumi je leopard z zelenimi lasmi, prvi\xc4\x8d je bil predstavljen 22. septembra 2008. Njegovo ime izvira iz "ZA", kar je mednarodna dvo\xc4\x8drkovna kratica ISO 3166-1 alpha-2 za Ju\xc5\xbeno Afriko, in "kumi", besede, ki v razli\xc4\x8dnih afri\xc5\xa1kih jezikih pomeni "deset". _NEWLINE_Zakumijev rojstni dan sovpada z dnevom, ki je v Ju\xc5\xbeni Afriki znan in proslavljen kot Dan mladosti, na ta dan bo njihova reprezentanca odigrala tudi svojo drugo tekmo v skupini. Leto 1994 je tudi leto rojstva demokracije v Ju\xc5\xbeni Afriki, kar pomeni, da Zakumi zdru\xc5\xbeuje razrede ju\xc5\xbenoafri\xc5\xa1ke svobodno rojene generacije. Zakumi bo leta 2010 dopolnil 16 let. _NEWLINE_Zelena in rumena (zlata) barva maskote ustrezata barvam na ju\xc5\xbenoafri\xc5\xa1kih \xc5\xa1portnih opravah in jih je mogo\xc4\x8de videti tudi na opravi Ju\xc5\xbenoafri\xc5\xa1ke nogometne reprezentance._NEWLINE_Maskoto je oblikoval Andries Odendaal iz Cape Towna. Cora costumes iz Boksburga, Ju\xc5\xbena Afrika, pa je maskoto prvi\xc4\x8d proizvedla.  _NEWLINE_Uradni moto Zakumija je\xc2\xa0\xc2\xbbZakumi\'s game is Fair Play.\xc2\xab\xc2\xa0(\xc2\xbbZakumijeva igra je po\xc5\xa1tena igra.\xc2\xab). Moto so prvi\xc4\x8d predstavili preko ogla\xc5\xa1evalskih plakatov med Pokalom konfederacij 2009, videti ga je bilo mo\xc4\x8d tudi na Svetovnem prvenstvu.'